Mamagama

Mamagama musiqi qrupu 2021-ci ildə Bakıda yaranmışdır. Qrupun tərkibinə vokalist Asəf Mişiyev, gitarist Həsən Heydər və zərb alətləri ifaçısı Arif İmanov daxildir. Qrup, rok, pop və ənənəvi Azərbaycan musiqisinin unikal birləşməsi, enerjili səhnə təqdimatları və dərin, emosional musiqi mətnləri ilə tanınır.

Mamagama, "Avroviziya 2025" Mahnı Müsabiqəsində Azərbaycanı "Run with U" adlı dinamik mahnısı ilə təmsil etdi.

 Musiqi fəaliyyəti 
2021-ci ildə Bakıda yaranan Mamagama, müxtəlif musiqi qruplarında təcrübəyə malik üzvlərdən ibarətdir. Qrup, bir neçə beynəlxalq festivallarda iştirak edərək tez bir zamanda tanınmağa başladı.

Qrupun vokalisti Asəf Mişiyev, 2020-ci il "The Voice" layihəsində iştirak edib. O, Polina Qaqarinanın komandasına qoşularaq "knockout" mərhələsinə qədər çatıb.

2022-ci ildə Mamagama, Albaniyanın ən nüfuzlu musiqi festivallarından biri olan Kënga Magjike festivalında, həmçinin Festivali i Këngës-də iştirak edib. "Dreamer" adlı mahnılarının təqdimatı ilə "International Artists" kateqoriyasında ilk mükafatlarını qazanıblar. 

Həmin ilin sonunda onlar "Avroviziya 2023" Mahnı Müsabiqəsində Azərbaycanı təmsil etmək üçün seçimlərə qoşulublar. Qrup beş finalçıdan biri kimi seçilsələr də, nəticədə Azərbaycanı Liverpulda TuralTuranX təmsil edib.

4 fevral 2025-ci il tarixində İTV, Mamagamanın "Avroviziya 2025" Mahnı Müsabiqəsində, İsveçrənin Bazel şəhərində Azərbaycanı təmsil edəcəklərini açıqladı. 

 Musiqi tərzi 
Mamagama ənənəvi musiqi elementlərini müasir üslublarla birləşdirmək və indie pop və alternativ rok kimi təsirləri özündə cəmləşdirməklə unikal və dinamik bir tərz yaradır.

Bu tərz, qrupun baş vokalisti Asəf Mişiyevin dağ yəhudi mədəni fonu ilə daha da zənginləşir. Bob Dylan və Amy Winehouse kimi yəhudi sənətçilərinin təsirindən və Azərbaycanın zəngin musiqi irsindən ilham alan Mişiyev, qrupun musiqisinə dərinlik və emosional rezonans qatır.

 Heyət 
Hal-hazırda

 Asəf Mişiyev – vokalist
 Həsən Heydər – gitara ifaçısı
 Arif İmanov – zərb alətləri ifaçısı

Əvvəllər

 Roman Zilyanev – gitara ifaçısı
 Klim Gudin – zərb alətləri ifaçısı

 Diskoqrafiya 
Mamagama'nın kataloqu altı single-dan ibarətdir.
+Mahnıİl''My Medicine'2022"Sleep""Dreamer""River"2023"This Is For You""Run with U"2025

 İstinadlar 

 Xarici keçidlər 

Kateqoriya:2025 Avroviziya Mahnı Müsabiqəsi iştirakçıları